stanford-oval/wikipedia huggingface dataset:
เจ้าพระยาโกษาธิบดี (ปาน)
ประวัติ

ปานเป็นบุตรของเจ้าแม่วัดดุสิต พระนมของสมเด็จพระนารายณ์มหาราช และเป็นน้องชายของเจ้าพระยาโกษาธิบดี (เหล็ก) ซึ่งดำรงตำแหน่งพระคลังระหว่าง พ.ศ. 2200–2226  ปานมีบุตร 4 คน คือ
บุตรี (ไม่ปรากฏนาม)
บุตรชาย มีนามว่า ขุนทอง มีบรรดาศักดิ์เป็น เจ้าพระยาวรวงษาธิราช (ขุนทอง) เสนาดีกรมคลัง ในรัชสมัยสมเด็จพระเจ้าสุริเยนทราธิบดี
บุตรชาย (ไม่ปรากฏนาม)
บุตรชาย (ไม่ปรากฏนาม)
ปานได้บรรดาศักดิ์ ออกพระวิสุทธสุนทร และได้รับแต่งตั้งเป็นทูตออกไปเจริญสัมพันธไมตรีกับฝรั่งเศส ในสมัยดังกล่าว ฝรั่งเศสมีอิทธิพลในราชสำนักของสมเด็จพระนารายณ์มหาราชมากจุดประสงค์ของฝรั่งเศสคือเผยแพร่คริสต์ศาสนา และพยายามให้สมเด็จพระนารายณ์มหาราชเข้ารีตเป็นคริสตชน รวมทั้งพยายามมีอำนาจทางการเมืองในอยุธยาด้วยการเจรจาขอตั้งกำลังทหารของตนที่เมืองบางกอกและเมืองมะริด
คณะทูตไปฝรั่งเศสดังกล่าว ประกอบด้วย ปาน เป็นราชทูต, ออกหลวงกัลยาราชไมตรี เป็นอุปทูต, และออกขุนศรีวิสารวาจา เป็นตรีทูต พร้อมทั้งบาทหลวงเดอ ลีออง และผู้ติดตาม รวมกว่า 40 คน ออกเดินทางจากกรุงศรีอยุธยาในวันที่ 18 มิถุนายน พ.ศ. 2229 ได้เข้าเฝ้าพระเจ้าหลุยส์ที่ 14 แห่งฝรั่งเศส เมื่อวันที่ 1 กันยายน พ.ศ. 2229 ณ พระราชวังแวร์ซาย และเดินทางกลับเมื่อวันที่ 9 ตุลาคม พ.ศ. 2230
ปานเป็นนักการทูตที่สุขุม ไม่พูดมาก ละเอียดลออในการจดบันทึกสิ่งที่พบเห็นในการเดินทาง ในการเข้าเฝ้าพระเจ้าหลุยส์ที่ 14 แห่งฝรั่งเศสคณะทูตอยุธยาได้รับการยกย่องชื่นชมจากชาวฝรั่งเศส เนื่องจากเป็นครั้งแรกที่พระเจ้าแผ่นดินฝ่ายตะวันออกแต่งทูตไปยังฝรั่งเศส พระเจ้าหลุยส์ที่ 14 แห่งฝรั่งเศสทรงรับรองคณะทูตอย่างสมเกียรติยศ โปรดให้ทำเหรียญที่ระลึกและเขียนรูปเหตุการณ์เอาไว้
พระราชสาส์นพระเจ้าหลุยส์ที่ 14 กล่าวถึงปานว่า
ราชทูตของพระองค์นี้ รู้สึกว่า เป็นคนรอบคอบ รู้จักปฏิบัติราชกิจของพระองค์ถี่ถ้วนดีมาก หากเรามิฉวยโอกาสนี้เพื่อเผยแพร่ความชอบแห่งราชทูตของพระองค์บ้าง ก็จะเป็นการอยุติธรรมไป เพราะราชทูตได้ปฏิบัติล้วนถูกใจเราทุกอย่าง โดยแต่น้ำคำที่พูดออกมาทีไร แต่ละคำ ๆ ก็ดูน่าปลื้มใจ และน่าเชื่อถือทุกคำ
ความสำเร็จจากการทูตดังกล่าว ทำให้ปานได้ฉายาว่า ราชทูตลิ้นทอง หรือนักการทูตลิ้นทอง
การปฏิวัติสยาม พ.ศ. 2231

บทความหลัก: การปฏิวัติสยาม พ.ศ. 2231
หลังกลับกรุงศรีอยุธยา ปานถูกกดดันให้เข้ากลุ่มต่อต้านฝรั่งเศสของสมเด็จพระเพทราชาซึ่งประกอบด้วยขุนนางที่ไม่พอใจฝรั่งเศสที่มีอำนาจมากในกรุงศรีอยุธยา การยึดอำนาจที่เกิดขึ้นในเวลาต่อมาส่งผลให้สมเด็จพระนารายณ์มหาราชพ้นจากราชบัลลังก์และขับไล่ทหารฝรั่งเศสซึ่งปานได้รับการส่งให้ไปเจรจาด้วย จากนั้น ปานจึงได้เป็นเจ้าพระยาพระคลัง
เองเงิลแบร์ท เคมพ์เฟอร์ นักธรรมชาติวิทยาชาวเยอรมัน พบกับปานใน ค.ศ. 1690 และเขียนบรรยายไว้ว่า ปานมีภาพของราชวงศ์ฝรั่งเศสกับแผนที่ยุโรปแขวนอยู่ในห้องโถงบ้าน
เขาเป็นคนน่ามองและมีวิสัยทัศน์ดียิ่งกว่าคนใด ๆ ที่ข้าพเจ้าเคยพบในหมู่มนุษย์ชนชาติผิวคล้ำนี้... เขายังเข้าใจรวดเร็ว และมีอากัปกิริยากระตือรือร้น ซึ่งเป็นเหตุให้เขาได้รับการตั้งให้เป็นทูตไปฝรั่งเศสเมื่อไม่กี่ปีก่อน และเขามักสร้างความบันเทิงให้แก่เราด้วยเรื่องเล่าเกี่ยวกับประเทศดังกล่าว การปกครองประเทศนั้น ค่ายคูประตูหอรบ และสิ่งอื่น ๆ ทำนองเดียวกัน และที่โถงบ้านเขาซึ่งเราพบกันเป็นการส่วนตัวนั้นมีรูปราชวงศ์ฝรั่งเศสกับแผนที่ยุโรปแขวนอยู่ ส่วนเครื่องเรือนอื่น ๆ หามีอันใดนอกจากฝุ่นและหยากไย่
ใน ค.ศ. 1699 กี ตาชาร์ บาทหลวงคณะเยสุอิต เข้าพบปานและพระเพทราชา แต่การพบกันเป็นแต่ทางพิธีการ ไม่นำไปสู่ผลลัพธ์ใด ๆ
การเสียชีวิต

เมื่อสิ้นสมเด็จพระนารายณ์มหาราชใน พ.ศ. 2231 สมเด็จพระเพทราชาขึ้นครองราชย์ต่อ ปานได้รับแต่งตั้งเป็น เจ้าพระยาโกษาธิบดี ว่าการพระคลัง
ใน พ.ศ. 2239 ปานถูกลงอาญาอยู่บ่อยครั้ง เนื่องด้วยเป็นที่นิยมในหมู่ราษฎร มีครั้งหนึ่งสมเด็จพระเพทราชากริ้วมาก ใช้พระแสงตัดปลายจมูกของปาน บางแหล่งว่า ที่ถูกตัดจมูก เพราะเขาถูกกล่าวหาว่า จงรักภักดีต่อฝรั่งเศสและสมเด็จพระนารายณ์มหาราช
ใน พ.ศ. 2242 เขาถูกลงพระราชอาญา ภรรยา อนุภรรยา รวมทั้งบุตรสาวและบุตรชาย ถูกคุมขัง ทรัพย์สมบัติก็ถูกริบหมด
บางแหล่งว่า เขาตัดสินใจฆ่าตัวตายใน พ.ศ. 2243 บางคนว่า เขาใช้มีดแทงตัวตาย บางคนว่า เขาถูกโบยด้วยเชือกจนตาย
ต้นตระกูลราชวงศ์จักรี

มีคำกล่าวกันว่า โกษาปานเป็นต้นตระกูลของราชวงศ์จักรี เพราะมีสถานะเป็นบิดาของเจ้าพระยาวรวงษาธิราช (ขุนทอง) พระปัยกาในพระบาทสมเด็จพระพุทธยอดฟ้าจุฬาโลกมหาราช  ซึ่งภายหลังเข้ารับราชการกับสมเด็จพระเจ้าสุริเยนทราธิบดีและยังเป็นปู่ของพระยาราชนิกูล (ทองคำ) ซึ่งเป็นบิดาของสมเด็จพระปฐมบรมมหาชนก พระราชบิดาของพระบาทสมเด็จพระพุทธยอดฟ้าจุฬาโลกมหาราช
ในวัฒนธรรมสมัยนิยม

ละครโทรทัศน์อิงประวัติศาสตร์เรื่อง บุพเพสันนิวาส และ พรหมลิขิตออกฉายทางสถานีโทรทัศน์ไทยทีวีสีช่อง 3 มีตัวละครหนึ่งชื่อ "พระยาวิสูตรสุนทร" หรือ "เจ้าพระยาโกษาธิบดี" นำแสดงโดยชาติชาย งามสรรพ์
ดูเพิ่ม

ออกขุนชำนาญใจจง
แหล่งข้อมูลอื่น

กรมศิลปากร (2529). สมเด็จพระนารายณ์และพระเจ้าหลุยส์ที่ 14 (pdf). กรุงเทพมหานคร: กรมศิลปากร.[ลิงก์เสีย]
คณะทูตอยุธยาถวายราชสาสน์ต่อพระเจ้าหลุยส์ที่ 14 แห่งฝรั่งเศสณ ห้องกระจก พระราชวังแวร์ชาย วันที่ 1 กันยายน พ.ศ. 2229
โกษาปาน วาดโดย Charles Le Brun เมื่อปี ค.ศ. 1686
ตราประทับของเจ้าพระยาโกษาธิบดี (ปาน) ขณะมีบรรดาศักดิ์เป็นออกพระวิสุทธสุนธร
สุรศักดิ์ สุวรรณวงษ์

สุรศักดิ์ สุวรรณวงษ์ ชื่อเล่น ม่อน (เกิดเมื่อวันที่ 18 สิงหาคม พ.ศ.2539) เป็นนักแสดงชาวไทยเกิดที่จังหวัดบุรีรัมย์ ปัจจุบันเป็นนักแสดงในสังกัด บริษัท สามเศียร จำกัด มีชื่อเสียงจากละครพื้นบ้านเรื่อง สังข์ทอง ในบทบาท "พระสังข์" แสดงคู่กับ ปูเป้ เกศรินทร์ น้อยผึ้ง
| สุรศักดิ์ สุวรรณวงษ์ |
| --- | --- |

สารนิเทศภูมิหลัง
เกิด: 18 สิงหาคม พ.ศ. 2539 (28 ปี) สุรศักดิ์ สุวรรณวงษ์  จังหวัดบุรีรัมย์ ประเทศไทย
ส่วนสูง: 185 เซนติเมตร
อาชีพ: นักแสดง
ปีที่แสดง: พ.ศ. 2558 - ปัจจุบัน
ผลงานเด่น: 2561 - สังข์ทอง   ตัวละคร พระสังข์  2565 - ลูกผู้ชายชื่อไกรทอง    ตัวละคร ไกรทอง
สังกัด: สามเศียร   ช่อง 7HD (2558 - ปัจจุบัน)
ประวัติ

สุรศักดิ์ สุวรรณวงษ์ ชื่อเล่น ม่อน (เกิดเมื่อวันที่ 18 สิงหาคม พ.ศ.2539) เป็นนักแสดงชาวไทยในนักแสดงในสังกัด บริษัท สามเศียร จำกัด เกิดที่จังหวัดบุรีรัมย์ เริ่มเข้าสู่วงการบันเทิงโดยมาสมัครแคสติ้งเป็นนักแสดงกับค่ายสามเศียรและเจอผู้จัดการคนปัจจุบันที่แนะนำเข้าสู่เส้นทางละคร ได้รับโอกาสแสดงละคร "ไอ้เปรี้ยวตลาดแตก" และ "ขุนแผนแสนสะท้าน" ซึ่งออกอากาศทางช่องจ๊ะทิงจา และใน พ.ศ. 2559 มีผลงานละครพื้นบ้านออกอากาศทางช่อง 7HD มีผลงานเรื่อง สี่ยอดกุมาร , สังข์ทอง, อุทัยเทวี ในปี พ.ศ. 2561 มีผลงานละครพื้นบ้านเรื่อง สังข์ทอง และเป็นที่รู้จักกันในบาท พระสังข์ และได้รับรางวัลนักแสดงนำชายละครพื้นบ้านยอดเยี่ยมร่วมกับ โอภาภูมิ ชิตาพัณณ์ จากบทพระสังข์และเจ้าเงาะจากละครพื้นบ้าน สังข์ทอง
ผลงานด้านอื่น ๆ "ม่อน" เคยเดินแบบเสื้อผ้า แบรนด์ Amoer และแสดงละครเวทีด้วย ส่วนด้านการศึกษา "ม่อน" กำลังเรียนระดับอุดมศึกษาที่คณะศิลปกรรมศาสตรบัณฑิต สาขาการแสดง เอกการแสดงโทรทัศน์และภาพยนตร์ วิทยาลัยดนตรีและศิลปะการแสดง SCA (Superstar College of Arts)
ผลงาน > ละครพื้นบ้าน

ละครพื้นบ้านทั้งหมดด้านล่างนี้ออกอากาศทางช่อง 7HD (ละครพื้นบ้าน)
| ปี พ> ศ. | เรื่อง | บทบาท | ออกอากาศตอนแรก |
| --- | --- | --- | --- |
| 2559 | สี่ยอดกุมาร | เจ้าชายชัยชยนต์ | 13 สิงหาคม 2559 |
| 2560 | อุทัยเทวี | เจ้าชายสุทธราช | 11 กุมภาพันธ์ 2560 |
| 2561 | สังข์ทอง | พระสังข์/สังข์ทอง | 11 กุมภาพันธ์ 2561 |
| 2562 | นางสิบสอง | พาลเทพ/ไก่เทวดา | 25 สิงหาคม 2562 |
| 2563 | พระสุธน มโนราห์ | เพชรรัตน์ (กินนร) | 1 สิงหาคม 2563 |
| 2565 | เจ้าหญิงพิกุลทอง | อภิธาน | 5 มีนาคม 2565 |
| 2565 | ลูกผู้ชายชื่อไกรทอง | ไกรทอง | 3 กันยายน 2565 |
| 2566 | ดาบเจ็ดสี มณีเจ็ดแสง | ท้าวพันตา | 15 ตุลาคม 2566 |
| 2568 | แม่ปลาบู่ | เจ้าชายพรหมทัต | 1 มีนาคม 2568 |
ผลงาน > ละครโทรทัศน์

| ปี พ> ศ. | เรื่อง | บทบาท | ออกอากาศ | ออกอากาศตอนแรก |
| --- | --- | --- | --- | --- |
| 2558 | ไอ้เปรี้ยว...ตลาดแตก | สารวัตรเชียรฉาย | ช่องจ๊ะทิงจา | 25 ธันวาคม 2558 |
| 2559 | ขุนแผนแสนสะท้าน | พลทหารโหม | ช่องจ๊ะทิงจา | 19 เมษายน 2559 |
| 2564 | กำนันหญิง | เกื้อกูล | ช่อง 7HD | 23 ธันวาคม 2564 |
| 2566 | รักแท้แซ่บหลาย | ตะวัน | ช่อง 7HD | 6 มกราคม 2566 |
| 2567 | ดวงใจเจ้าป่า | เสือ | ช่อง 7HD | 22 เมษายน 2567 |
| 2568 | พรหมพยศ | พงษ์ | ช่อง 7HD |  |
ผลงาน > ละครสั้น

2561 ฟ้ามีตา ตอน ปีชง ราหูหอม (ออกอากาศวันที่ 3 มีนาคม 2561)
2561 ฟ้ามีตา ตอน อยากดัง...ทำไมถึงอยากดัง (ออกอากาศวันที่ 28 กรกฎาคม 2561)
2562 ฟ้ามีตา ตอน ตัวซวย : มีจริงหรือ? หน้าตาเป็นไง (ออกอากาศวันที่ 9 กุมภาพันธ์ 2562)
2562 ฟ้ามีตา ตอน หัวเราะทีหลังดังกว่า (ออกอากาศวันที่ 23 พฤศจิกายน 2562)
2563 ฟ้ามีตา ตอน หนุ่มเจ้าเสน่ห์ (ออกอากาศวันที่ 17 ตุลาคม 2563)
2564 ฟ้ามีตา ตอน จากพ่อสู่ลูก (ออกอากาศวันที่ 27 พฤศจิกายน 2564)
2565 ฟ้ามีตา ตอน แผลเป็น (ออกอากาศวันที่ 4 มิถุนายน 2565)
2566 ฟ้ามีตา ตอน เตือนต้องฟัง (ออกอากาศวันที่ 7 มกราคม 2566)
2566 ฟ้ามีตา ตอน เธอมาจากต่างดาว (ออกอากาศวันที่ 8 กรกฎาคม 2566)
2567 โซน 7 เขตพิศวง ตอน ใจแมนเต็มร้อย (ออกอากาศวันที่ 18 สิงหาคม 2567)
ผลงาน > ออกอากาศออนไลน์

2567 เกมชีวิต (Game of Life) กำกับการแสดงโดย โอภาภูมิ ชิตาพัณณ์ (ออกอากาศวันที่ 14 กันยายน 2567 ทาง Bugaboo TV)
รายการทีวี

2561 รายการ สนามข่าว 7 สี (สนามข่าวบันเทิง) พูดคุยกับนักแสดงละครพื้นบ้าน สังข์ทอง (ออกอากาศวันที่ 18 พฤษภาคม 2561)
2561 รายการ เกมพันหน้า Super 7 นักแสดงละคร สังข์ทอง ร่วมกับ เกศรินทร์ น้อยผึ้ง และ โอภาภูมิ ชิตาพัณณ์ (EP.19 ออกอากาศวันที่ 17 มิถุนายน 2561)
2561 รายการ ปลดหนี้ ดารารับเชิญ ม่อน สุรศักดิ์ (พระสังข์) จังหวัดสระบุรี (ออกอากาศวันที่ 29 กรกฎาคม 2561)
2561 รายการ ชุมทางดาวทอง นักแสดงละครพื้นบ้าน สังข์ทอง (ออกอากาศวันที่ 7 กันยายน 2561)
2561 รายการ กิ๊กดู๋ซุปตาร์เงินล้าน นักแสดงละคร สังข์ทอง ร่วมกับ เกศรินทร์ น้อยผึ้ง และ โอภาภูมิ ชิตาพัณณ์ (ออกอากาศวันที่ 6 ตุลาคม 2561)
2561 รายการ SPOTLIGHT ON TV นักแสดงละครพื้นบ้าน สังข์ทอง (EP.58 ออกอากาศวันที่ 28 พฤศจิกายน พ.ศ. 2561)
2565 รายการ 7 สีคอนเสิร์ตออนทัวร์ ณ บิ๊กซี พระราม 2 สาขา 2 การเคหะธนบุรี กรุงเทพมหานคร (ถ่ายทอดสดออกอากาศวันที่ 5 พฤศจิกายน 2565)
2566 รายการ ภารกิจสุดคิดถึง : Let’s go my friends เกศรินทร์ น้อยผึ้ง และแขกรับเชิญ สุรศักดิ์ สุวรรณวงษ์ (ออกอากาศวันที่ 10 เมษายน 2566)
ผลงานเพลง

เพลง ลิขิตฟ้า (รจนาร่ำไห้) - สุรศักดิ์ สุวรรณวงษ์ ร่วมกับ ธนภัทร ดิษฐไชยวงศ์ (เพลงประกอบละครพื้นบ้าน สังข์ทอง)
รางวัล

2562 รางวัล สตาร์วาไรตี้ ครั้งที่ 1 สาขานักแสดงนำชายละครพื้นบ้านยอดเยี่ยม ร่วมกับ โอภาภูมิ ชิตาพัณณ์ จากบทพระสังข์และเจ้าเงาะจากละครพื้นบ้าน สังข์ทอง
แหล่งข้อมูลอื่น

สุรศักดิ์ สุวรรณวงษ์ ที่ อินสตาแกรม
สุรศักดิ์ สุวรรณวงษ์ ที่ ยูทูป
สุรศักดิ์ สุวรรณวงษ์ ที่ ติ๊กตอก
สุรศักดิ์ สุวรรณวงษ์ ที่ เฟซบุ๊ก
ปิติพงศ์ เต็มเจริญ

| ปิติพงศ์ เต็มเจริญม> ว.ม., ป.ช. |
| --- | --- |

หัวหน้าพรรคเป็นธรรม
อยู่ในวาระ
เริ่มดำรงตำแหน่ง  27 กันยายน พ.ศ. 2563   (4 ปี 151 วัน)
ก่อนหน้า: ชุมพล ครุฑแก้ว
 
ข้อมูลส่วนบุคคล
เกิด: 17 กรกฎาคม พ.ศ. 2511 (56 ปี) อำเภอหนองจอก จังหวัดพระนคร ประเทศไทย
พรรคการเมือง: ประชากรไทย (2538–2544)   ไทยรักไทย (2544–2550)   พลังประชาชน (2550–2551)   เพื่อไทย (2551–2562)   เสรีรวมไทย (2562–2565)   เป็นธรรม (2565–ปัจจุบัน)
ชื่อเล่น: ดุ่ย

ปิติพงศ์ เต็มเจริญ (เกิด 17 กรกฎาคม พ.ศ. 2511) ชื่อเล่น ดุ่ย เป็นนักการเมืองชาวไทย อดีตที่ปรึกษารองประธานสภาผู้แทนราษฎรคนที่ 1 (ปดิพัทธ์ สันติภาดา) เป็นหัวหน้าพรรคเป็นธรรม อดีตโฆษกพรรคเสรีรวมไทย อดีตสมาชิกสภาผู้แทนราษฎรกรุงเทพมหานคร 3 สมัย มีฉายาว่า "ทายาทเจ้าพ่อรถทัวร์สายใต้"
ประวัติ

ปิติพงศ์ เต็มเจริญ เกิดเมื่อวันที่ 17 กรกฎาคม พ.ศ. 2511 จบการศึกษา นิติศาสตร์บัณฑิต จากคณะนิติศาสตร์ มหาวิทยาลัยธรรมศาสตร์ ปริญญาโท 3 สาขาได้แแก่ วิทยาศาสตร์มหาบัณฑิต สาขาการบริหารจัดการสิ่งแวดล้อม คณะสิ่งแวดล้อม สถาบันเทคโนโลยีแห่งเอเชีย (AIT) รัฐศาสตร์มหาบัณฑิต สาขาการบริหารรัฐกิจ มหาวิทยาลัยธรรมศาสตร์ และนิติศาสตร์มหาบัณฑิต สาขากฏหมายธุรกิจระหว่างประเทศ มหาวิทยาลัยอเมริกัน ประเทศสหรัฐอเมริกา และจบปริญญาเอก รัฐประศาสนศาสตร์ ดุษฎีบัณฑิต มหาวิทยาลัยกรุงเทพธนบุรี
การทำงาน

ปิติพงศ์ เต็มเจริญ เริ่มทำงานการเมืองตั้งแต่การเลือกตั้งในปี 2538 ลงสมัคร ส.ส.สมัยแรก ในนามพรรคประชากรไทย ได้เป็นส.ส.สมัยแรก โดยได้เป็น ส.ส.กทม. เขต 10 (บางกอกน้อย,ตลิ่งชัน และบางพลัด) และในการเลือกตั้งปี 2544 และ 2548 ดร.ปิติพงศ์ ได้เป็น  ส.ส.กทม.ต่อเนื่องกัน 2 สมัย ในสังกัดพรรคไทยรักไทย
ในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2550 ลงสมัครรับเลือกตั้งในนามพรรคพลังประชาชน แต่ไม่ได้รับเลือกตั้ง และในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2554 ลงสมัครรับเลือกตั้งในนามพรรคเพื่อไทย แต่แพ้ให้กับชนินทร์ รุ่งแสง จากพรรคประชาธิปัตย์
ปิติพงศ์ เต็มเจริญ เคยดำรงตำแหน่งเลขานุการรัฐมนตรีว่าการกระทรวงยุติธรรม (ชัยเกษม นิติสิริ) ในปี 2556
ในปี 2562 เขาได้เข้าร่วมงานกับพรรคเสรีรวมไทยและรับตำแหน่งโฆษกพรรค แต่ได้ลาออกในเวลาต่อมา และแยกออกมาทำงานในพรรคการเมืองในปี 2565 ชื่อว่า "พรรคเป็นธรรม" โดยเขารับตำแหน่งหัวหน้าพรรค
โดยในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2566 ปิติพงศ์ได้ลงสมัคร ส.ส.กทม. เขต 31 สังกัดพรรคเป็นธรรม แต่ไม่ได้รับเลือกตั้ง ต่อมาหลังจากที่ปดิพัทธ์ สันติภาดา รองประธานสภาผู้แทนราษฎรคนที่ 1 ซึ่งถูกขับออกจากพรรคก้าวไกล ได้สมัครเป็นสมาชิกพรรคเป็นธรรมแล้ว เมื่อวันที่ 15 พฤศจิกายน ปิติพงศ์จึงได้รับการแต่งตั้งให้เป็นข้าราชการรัฐสภาฝ่ายการเมือง ตำแหน่งที่ปรึกษารองประธานสภาผู้แทนราษฎรคนที่ 1
เครื่องราชอิสริยาภรณ์

พ.ศ. 2555 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2547 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 1 ประถมาภรณ์ช้างเผือก (ป.ช.)
แหล่งข้อมูลอื่น

ปิติพงศ์ เต็มเจริญ ที่เฟซบุ๊ก
ปิติพงศ์ เต็มเจริญ ที่เอกซ์ (ทวิตเตอร์)
| ก่อนหน้า |  | ปิติพงศ์ เต็มเจริญ |  | ถัดไป |
| --- | --- | --- | --- | --- |
| ก่อตั้งพรรค |  |   หัวหน้าพรรคเป็นธรรม  (27 กันยายน พ.ศ. 2565) |  | ยังดำรงตำแหน่ง |
| ด ค กพรรคเป็นธรรม |
| --- | --- | --- |
| หัวหน้าพรรค |  ปิติพงศ์ เต็มเจริญ  |  |
| เลขาธิการพรรค |  ชุมพล ครุฑแก้ว  สรยุทธ เพ็ชรตระกูล  กัณวีร์ สืบแสง  |  |
ดิกอรี่ เคิร์ก

| ดิกอรี่ เคิร์ก |
| --- | --- |

ปรากฏครั้งแรก: กำเนิดนาร์เนีย
ปรากฏครั้งสุดท้าย: อวสานการยุทธ์
สร้างโดย: ซี.เอส. ลิวอิส
ข้อมูลตัวละครในเรื่อง
ชื่อเล่น: ดิกอรี่
เผ่าพันธุ์: มนุษย์
เพศ: ชาย
ครอบครัว: มิสเตอร์เคิร์ก (บิดา) คุณนายเคิร์ก(แม่) แอนดรูว์ เค็ทเตอร์ลี่ย์ (ลุง) มาเบล เค็ทเตอร์ลี่ย์ (ป้า)
ดิกอรี่ เคิร์ก (Digory Kirke) เป็นตัวละครหลักในนวนิยายชุดตำนานแห่งนาร์เนีย ตอน กำเนิดนาร์เนียโดยซี.เอส. ลิวอิส
บทบาท > กำเนิดนาร์เนีย

ดิกอรี่กับแม่ที่ป่วยต้องมาอาศัยกับลุงและป้าของเขา มีอยู่มาวันนึงดิกอรี่ได้รู้จักกับพอลลี่เด็กสาวซึ่งอยู่ข้างบ้านและได้เป็นเพื่อนกัน ดิกอรี่กับพอลลี่ได้เล่นผจญภัยบ้านผีสิงกัน แต่ทั้ง2ได้หลงเข้ามาในห้องของลุงแอนดรูว์ ทั้ง2ถูกลุงแอนดรูว์ทดลองให้ใส่แหวนสีเขียวกับสีเหลือง ทั้ง2ได้เข้าไปในดินแดนที่ชื่อว่าชาร์น ด้วยความอยากรู้อยากเห็นของดิกอรี่จึงสั่นระฆังที่สลักคำที่เขียนเอาไว้ว่าห้ามสั่นระฆัง ทำให้ราชินีแห่งชาร์นตื่นขึ้นมาจากการถูกสะกด นามว่าจาดิส จาดิสได้หลอกล่อให้ดิกอรี่กับพอลลี่พาเขาไปยังโลกของพวกเขา และก็เป็นผลสำเร็จ ทั้ง2จึงหาทางนำจาดิสที่กำลังก่อความวุ่นวายในกรุงลอนดอนกลับไปยังชาร์น แต่ดิกอรี่กับพอลลี่ได้นำม้า,สารถีรถม้า,ลุงแอนดรูว์มายังนาร์เนียด้วยกันอย่างบังเอิญ  ดิกอรี่ได้ขอร้องให้อัสลานซึ่งสร้างนาร์เนียช่วยนำผลไม้วิเศษซึ่งสามารถรักษาโรคของแม่ของเขาให้หายไป อัสลานได้เสกให้ม้าของสารถีรถม้ากลายเป็นม้าบินและตั้งชื่อว่าเฟร็ดจ์ ดิกอรี,พอลลี่และเฟร็ดจ์ได้เดินทางไปเอาแอปเปิ้ลวิเศษ และระหว่างทางได้เจอกับจาดิส จาดิสได้ล่อลวงให้ดิกอรี่นำแอปเปิ้ลไปให้แม่ทันทีเลยแต่ดิกอรี่ต้องรักษาสัญญากับอัสลาน ทั้ง3ได้กลับไปหาอัสลานอัสลานได้นำดิกอรี่,พอลลี่และลุงแอนดรูว์ ดิกอรี่ได้ปอกผลแอปเปิ้ลให้แม่ของเขากินจนหายจากโรคเป็นปลิดทิ้ง เขาได้นำเมล็ดแอปเปิ้ลไปปลูก และได้ช่วยพอลลี่ฝังแหวนสีเข๊ยวกับสีเหลืองทุกอันที่ลุงแอนดรูว์สร้างขึ้นมา ในช่วงที่ดิกอรี่อยู่ในวัยกลางคนเขาได้นำไม้จากต้นแอปเปิ้ลที่ปลูกไว้มาทำเป็นตู้เสื้อผ้า แต่หารู้หรือไม่ว่าเนื้อไม้ของมันมีเวทมนตร์ซ่อยอยู่ จึงทำให้เกิดเรื่องตู้พิศวง
บทบาท > ตู้พิศวง

ศาสตราจารย์เคิร์กได้รับ4พี่น้องพีเวนซีมาไว้ในคฤหาสน์ของเขา
เฟร์นันดา อากีร์เร

เฟร์นันดา นิโกล อากีร์เร รามิเรซ (สเปน: Fernanda Nicole Aguirre Ramirez; เกิดวันที่ 29 กรกฎาคม ค.ศ. 1999) เป็นนักเทควันโดชาวชิลี เธอได้เหรียญทองแดงเหรียญหนึ่งในการแข่งขันแพนอเมริกันเกมส์ 2019 ประเภทหญิง 57 กก. ที่ลิมา ประเทศเปรู ในการแข่งขันครั้งนั้นเธอเอาชนะกาโรเลนา การ์สเตนส์จากปานามา
ใน ค.ศ. 2017 อากีร์เรเข้าแข่งขันในประเภทไลต์เวตหญิงในเทควันโดชิงแชมป์โลกที่มูจู ประเทศเกาหลีใต้ โดยตกรอบในการแข่งขันครั้งแรกกับคีมียอ แอลีซอเดจากอิหร่าน ในปีเดียวกัน เธอเข้าแข่งในกีฬามหาวิทยาลัยโลกฤดูร้อน 2017 ที่ไทเป ประเทศไต้หวันโดยไม่ได้เหรียญ ในโบลิบาเรียนเกมส์ 2017 ที่ซันตามาร์ตา ประเทศโคลอมเบีย เธอได้เหรียญทองแดงอันหนึ่งในประเภทหญิง 57 กก. ใน ค.ศ. 2018 เธอได้เหรียญทองแดงอันหนึ่งในเทควันโดชิงแชมป์แพนอเมริกัน 2018 ที่สโปแคน ประเทศสหรัฐ
ใน ค.ศ. 2019 อากีร์เรเป็นตัวแทนชิลีในกีฬามหาวิทยาลัยโลกฤดูร้อนที่เนเปิลส์ ประเทศอิตาลี โดยได้เหรียญทองแดงอันหนึ่งในประเภทหญิง 57 กก. เธอยังได้เหรียญทองแดงอันหนึ่งในการแข่งขันที่ 2021 Pan American Taekwondo Championships จัดขึ้นที่กังกุน ประเทศเม็กซิโก
อากีร์เรเข้ารอบเป็นตัวแทนชิลีในโอลิมปิกฤดูร้อน 2020 ที่โตเกียว ประเทศญี่ปุ่น แต่ต้องถอนตัวเนื่องจากผลตรวจ COVID-19 เป็นบวก นิชี ลี ลินโดจากคอสตาริกาเข้าแทนที่เธอในการแข่งขันประเภทหญิง 57 กก. ใน ค.ศ. 2022 อากีร์เรได้เหรียญเงินในโบลิบาเรียนเกมส์ 2022 ที่จัดขึ้นที่บาเยดูปาร์ ประเทศโคลอมเบีย
แหล่งข้อมูลอื่น

บทความนี้ไม่มีลิงก์ในวิกิสนเทศ
แม่แบบ:2019 Pan American Games profile
Fernanda Nicole Aguirre Ramirez at the Valledupar 2022 Bolivarian Games
เวย์วี

| เวย์วี |
| --- | --- |
เวย์วีในเดือนธันวาคม ค.ศ. 2019 จากซ้ายไปขวา ยืน: เซี่ยวจวิ้น, หยางหยาง, เตนล์ และเฮนเดอรี จากซ้ายไปขวา นั่ง: วินวิน, คุน และลูคัส
ข้อมูลพื้นฐาน
ฉายา: WayV
ที่เกิด: จีน
แนวเพลง: ซีป็อป แมนโดป็อป เคป็อป ฮิปฮอป อาร์แอนด์บี
ช่วงปี: ค.ศ. 2019–ปัจจุบัน
ค่ายเพลง: เอสเอ็ม เลเบิลวี
กลุ่มย่อย: WayV - Kun & Xiaojun WayV - Ten & Yangyang
แยกตัวจาก: เอ็นซีที

สมาชิก:   คุน  เตนล์  วินวิน  เซี่ยวจวิ้น  เฮนเดอรี  หยางหยาง 

เว็บไซต์: เว็บไซต์ทางการ
เวย์วี (จีน: 威神V; พินอิน: WēiShén V; อังกฤษ: WayV) เป็นบอยแบนด์จีนซึ่งทำหน้าที่เป็นยูนิตย่อยที่สี่และยูนิตที่มีฐานในจีนของบอยแบนด์เกาหลีใต้เอ็นซีที ดำเนินการโดย "เลเบิลวี" (Label V) ค่ายเพลงย่อยของเอสเอ็มเอนเตอร์เทนเมนต์ เปิดตัวเมื่อวันที่ 17 มกราคม พ.ศ. 2562 ด้วยอีพี เดอะวิชัน ปัจจุบันประกอบด้วยสมาชิกหกคน ได้เเก่ คุน,เตนล์, วินวิน, เซียวจวิ้น, เฮนเดอรี[ลิงก์เสีย] และหยางหยาง อดีตสมาชิก ลูคัส
กลุ่มได้ออกอัลบั้มสตูดิโอ 1 อัลบั้มและอีพี 3 ชุด และได้ปรากฏตัวบน ชาร์ตโลก ของ บิลบอร์ด
ประวัติ > 2016-2018 ก่อนเปิดตัว

ทั้งเจ็ดสมาชิกของ WayV เดิมเป็นส่วนหนึ่งของ SMRookies ในเดือนมกราคม 2559 อี ซู-มันผู้ก่อตั้งและผู้ผลิต SM ได้ประกาศแผนการสำหรับบอยกรุ๊ปใหม่ NCT ที่มีหลายยูนิตที่จะประจำอยู่ในเมืองต่างๆทั่วโลก และ สาเหตุใช้ชื่อเดิม NCT Vision ไม่ได้เนื่องจากปัญหาขัดแย้งระหว่างประเทศ จึงใช้ชื่อแทนในนาม WayV
เตนล์เดบิวต์กับยูนิตแรก NCT U เมื่อวันที่ 9 เมษายน 2016 คุนเข้าร่วมในเพลง "Without You" ของ NCT U เวอร์ชันภาษาจีน ซึ่งเปิดตัวในวันที่ 10 เมษายน 2016 แต่ก็ถือว่ายังไม่เป็นทางการ วินวินเดบิวต์เป็นส่วนหนึ่งของยูนิตที่สอง หรือ NCT 127 ในวันที่ 7 กรกฎาคม 2016
คุน และ ลูคัส ถูกประกาศเป็นสมาชิกใหม่ของโปรเจกต์ NCT 2018 ในวันที่ 31 มกราคม 2018 โดย ลูคัส และ วินวิน ก็เปิดตัวใน NCT U เมื่อวันที่ 22 กุมภาพันธ์ 2018
ประวัติ > 2019 เปิดตัวอย่างเป็นทางการ

WayV ดูแลโดยบริษัทย่อยของ SM บริษัทจีน Label V
17 มกราคม 2019 เปิดตัวด้วยเพลง Regular เวอร์ชันภาษาจีน และซิงเกิลอัลบั้ม The Vision ซึ่งเป็นเพลง  Regular ของวงยูนิต NCT 127 และ วินวิน พักทำกิจกรรม NCT 127 มุ่งเน้นทำกิจกรรม WayV
9 พฤษภาคม 2019 เพลงแรกของวง Take Off มินิอัลบั้มชุดแรก Take Off
29 ตุลาคม 2019 เพลงลำดับที่ 2 Moonwalk และ เพลงลำดับที่ 3 Love Talk มินิอัลบั้มชุดที่ 2 Take Over the Moon
เตนล์ และ ลูคัส ได้เข้าร่วมโปรเจกต์ Super M
WayV ได้รับรางวัล Best New Asian Artist ในงาน MAMA 2019
ประวัติ > 2020 อัลบั้มเต็มชุดแรก, โปรเจกต์ NCT 2020

9 มิถุนายน 2020 ซิงเกิลที่ 4 Turn Back Time อัลบั้มเต็มชุดแรก Awaken the World
18 มิถุนายน 2020 ปล่อย MV Turn Back Time เวอร์ชัน ภาษาเกาหลี
WayV ทำกิจกรรมเกาหลี ออกรายการเพลง THE SHOW , Show Champion , Music Bank , Music Core
สมาชิก

คุน (เฉียน คุน/钱锟)อายุ 27 เกิด พ.ศ.2539 เกิด 1 มกราคม พ.ศ.2539 - หัวหน้าวง เป็นชาวจีน
เตนล์ (ชิตพล ลี้ชัยพรกุล/李永钦) อายุ 27 ปี เกิด 27 กุมภาพันธ์ พ.ศ.2539 เป็นชาวไทยที่ไปทำงาน 1 ใน 7 นักร้องบอยแบนด์วงค์เวย์วีอยู่ที่จีน เกาหลี
วินวิน (ต่งซื่อเฉิง/董思成)อายุ 26 ปี เกิด 26 ตุลาคม พ.ศ.2540 ชาวจีน
เซียวจวิ้น (เซียว เต๋อจวิ้น/肖德俊)อายุ 24 ปี เกิด 8 สิงหาคม พ.ศ.2542 สัญชาติ จีน
เฮนเดอรี (หวง กว้านเฮิง/黄冠亨)อายุ 24 ปี เกิด 28 กันยายน พ.ศ.2542 ค.ศ.1999 สัญชาติ จีน มาเก๊า
หยางหยาง (หลิว หยางหยาง/刘扬扬)อายุ 23 ปี เกิด 10 ตุลาคม พ.ศ.2543 สัญชาติ เยอรมัน/ใต้หวัน
ผลงานเพลง

บทความหลัก: ผลงานเพลงของเอ็นซีที
ผลงานเพลง > อัลบั้มเกาหลี

อเวคเคนเดอะเวิลด์ (2020)
ออนมายยูธ'ฟูล (2023)
ผลงานเพลง > อีพี

เดอะวิชัน (2019)
เทกออฟ (2019)
เทกโอเวอร์เดอะมูน (2019)
คิคแบค (2021)
ผานต้อม (2022)
กิฟวมีแธท (2024)
เดอะอุกฤษฏ์ (2024)
ฟรีเควิน'ซี (2024)
ผลงานด้านการแสดง > รายการเรียลลิตี้

ดรีม แพลน (2019)
เววิชชั่น (2020)
เววิชชั่น2 (2021)
ซึซึกิ โซโนโกะ

| ซึซึกิ โซโนโกะ |
| --- | --- |
ตัวละครใน ยอดนักสืบจิ๋วโคนัน
ปรากฏครั้งแรก: ตอน 6 คดีฆาตกรรมในวันวาเลนไทน์ (อนิเมะ) คดีปริศนาระเบิดระฟ้า (ยอดนักสืบจิ๋วโคนันฉบับภาพยนตร์)
สร้างโดย: โกโช อาโอยามะ
ให้เสียงโดย: นาโอโกะ มัตสึอิ (ญี่ปุ่น) อรุณี นันทิวาส นภัสวรรณ์ วัชรีวงศ์ ณ อยุธยา
แสดงโดย: อิวาสะ มายูโกะ ซายากะ อากิโมโตะ
ประวัติ
เพศ: หญิง
ญาติ: ซึซึกิ ชิโร่ (พ่อ) ซึซึกิ โทโมโกะ (แม่) โทมิซาวะ อายาโกะ (พี่สาว) ซึซึกิ จิโรคิจิ (ลุง) โทมิซาวะ ยูโซ (พี่เขย) มาโคโตะ เคียวโคคุ (แฟน) โมริ รัน (เพื่อนสนิท)
สัญชาติ:  ญี่ปุ่น
ฉายา: ราชินีแห่งการสืบสวน
ส่วนสูง: 165 ซม.
ความถนัด: เทนนิส
ซึซึกิ โซโนโกะ (ญี่ปุ่น: 鈴木 園子; โรมาจิ: Suzuki Sonoko) เป็นตัวละครจากมังงะเรื่อง ยอดนักสืบจิ๋วโคนัน โดยในฉบับภาษาอังกฤษหรือ Case Closed ใช้ชื่อว่า เซเรน่า เซบาสเตียน (อังกฤษ: Serena Sebastian) ซึ่งในเนื้อเรื่องจะกล่าวถึงบางคดีที่ไม่มีโมริ โคโกโร่ แต่มีโซโนโกะเท่านั้น เอโดกาวะ โคนัน จึงต้องใช้นาฬิกายิงยาสลบใส่โซโนโกะแทน ขั้นตอนการไขคดีและหลังจะคล้าย ๆ กับโมริ โคโกโร่
ซึซึกิ โซโนโกะ ปรากฏตัวในมังงะ 183 ไฟล์ แอนิเมชัน 231 ตอน (ปรากฏตัวครั้งแรกในตอนที่ 6 คดีฆาตกรรมวันวาเลนไทน์) เดอะมูฟวี่ 26 ตอน OVAs 9 ตอน ภาคคนแสดง แบ่งเป็นเดอะมูฟวี่ 3 ตอน ละครชุด 4 ตอน
ประวัติ

ซึซึกิ โซโนะโกะ เป็นทายาทของตระกูลมหาเศรษฐีที่มั่งคั่ง ในภายหลัง เธอมีมาโคโตะ เคียวโคคุ แฟนหนุ่มที่เป็นนักคาราเต้คอยปกป้องเธอในแต่ละครั้ง นอกจากนี้ซึซึกิ โซโนโกะยังมีเพื่อนสนิทคนสำคัญคือโมริ รันซึ่งเป็นเพื่อนร่วมชั้นของเธอ
ครอบครัว

ครอบครัวซึซึกิ
| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
|   |   | ซึซึกิ ชิโร่ | ซึซึกิ ชิโร่ | ซึซึกิ ชิโร่ | ซึซึกิ ชิโร่ | ซึซึกิ ชิโร่ | ซึซึกิ ชิโร่ |   |   | ซึซึกิ โทโมโกะ | ซึซึกิ โทโมโกะ | ซึซึกิ โทโมโกะ | ซึซึกิ โทโมโกะ | ซึซึกิ โทโมโกะ | ซึซึกิ โทโมโกะ |   |   |
|   |   | ซึซึกิ ชิโร่ | ซึซึกิ ชิโร่ | ซึซึกิ ชิโร่ | ซึซึกิ ชิโร่ | ซึซึกิ ชิโร่ | ซึซึกิ ชิโร่ |   |   | ซึซึกิ โทโมโกะ | ซึซึกิ โทโมโกะ | ซึซึกิ โทโมโกะ | ซึซึกิ โทโมโกะ | ซึซึกิ โทโมโกะ | ซึซึกิ โทโมโกะ |   |   |
 
 
|   |   | ซึซึกิ อายาโกะ | ซึซึกิ อายาโกะ | ซึซึกิ อายาโกะ | ซึซึกิ อายาโกะ | ซึซึกิ อายาโกะ | ซึซึกิ อายาโกะ |   |   | ซึซึกิ โซโนโกะ | ซึซึกิ โซโนโกะ | ซึซึกิ โซโนโกะ | ซึซึกิ โซโนโกะ | ซึซึกิ โซโนโกะ | ซึซึกิ โซโนโกะ |   |   |
|   |   | ซึซึกิ อายาโกะ | ซึซึกิ อายาโกะ | ซึซึกิ อายาโกะ | ซึซึกิ อายาโกะ | ซึซึกิ อายาโกะ | ซึซึกิ อายาโกะ |   |   | ซึซึกิ โซโนโกะ | ซึซึกิ โซโนโกะ | ซึซึกิ โซโนโกะ | ซึซึกิ โซโนโกะ | ซึซึกิ โซโนโกะ | ซึซึกิ โซโนโกะ |   |   |